കാബൂള് വിമാനത്താവളത്തെ ലക്ഷ്യമിട്ട റോക്കറ്റാക്രമണ ശ്രമം തകര്ത്തതായി യു.എസ് കാബൂള്: താലിബാന് ഭരണം കയ്യടക്കിയതിനെ തുടര്ന്ന് ഒഴിപ്പിക്കല് പുരോഗമിക്കുന്ന കാബൂളിലെ ഹാമിദ് കര്സായി വിമാനത്താവളം ലക്ഷ്യമിട്ടെത്തിയ റോക്കറ്റുകള് പ്രതിരോധ സംവിധാനം ഉപയോഗിച്ച് തകര്ത്തതായി അമേരിക്കന് ഭരണകൂടം. തിങ്കളാഴ്ച രാവിലെയാണ് തുടര്ച്ചയായി റോക്കറ്റുകള് വിമാനത്താവളം ലക്ഷ്യമിട്ടെത്തിയത്. റോക്കറ്റുകള് കാബൂളിലെ സലീം കര്വാന് പ്രദേശത്ത് പതിച്ചതായി അധികൃതര് അറിയിച്ചു. ഒന്ന് കെട്ടിടത്തിലാണ് വീണത്. എന്നാല് ആളപായമില്ലെന്നാണ് പ്രാഥമിക റിപ്പോര്ട്ട്. കാബൂളിന് വടക്ക് ഒരു വാഹനത്തില് നിന്നാണ് ആക്രമണമുണ്ടായതെന്ന് സൂചനയുണ്ട്. രാവിലെ ആദ്യ ആക്രമണം നടന്നതിന് പിന്നാലെ കൂടുതല് റോക്കറ്റുകള് എത്തുകയായിരുന്നു. എന്നാല് ഇവക്കു പിന്നില് ആരെന്ന് വ്യക്തമല്ല. അതിനിടെ, കാബൂള് വിമാനത്താവളം ലക്ഷ്യമിട്ട ചാവേറിനെ ഡ്രോണ് ആക്രമണത്തിലൂടെ കൊലപ്പെടുത്തിയതായി യു.എസ് വൃത്തങ്ങള് ചൂണ്ടിക്കാട്ടി . തുടര്ന്നുള്ള ദിവസങ്ങളിലും സമാന ആക്രമണമുണ്ടാകുമെന്നാണ് റിപ്പോര്ട്ട്. അതേ സമയം, ആഗസ്റ്റ് 31നുള്ളില് രാജ്യം വിടാന് താത്പര്യപ്പെട്ട അവസാനത്തെ 300 സൈനികരെയും സമയബന്ധിതമായി മടക്കിക്കൊണ്ടുപോകുമെന്ന് യു.എസ് അറിയിച്ചു. വരുംദിവസങ്ങളില് ഐ.എസ് ഖുറാസാന് ആക്രമണം ശക്തമാക്കാന് സാധ്യത മുന്നില്ക്കണ്ടാണ് ഒഴിപ്പിക്കല് അതിവേഗത്തിലാക്കുന്നത്.The post കാബൂള് വിമാനത്താവളത്തെ ലക്ഷ്യമിട്ട റോക്കറ്റാക്രമണ ശ്രമം തകര്ത്തതായി യു.എസ് first appeared on MalayalamExpressOnline.